CELEX: 62020TN0490
Language: sl
Date: 2018-08-02 00:00:00
Title: Zadeva T-490/20: Tožba, vložena 2. avgusta 2020 – CH in CN/Parlament

5.10.2020   
            
            
               SL
            
            
               Uradni list Evropske unije
            
            
               C 329/18
            
         
      Tožba, vložena 2. avgusta 2020 – CH in CN/Parlament
      (Zadeva T-490/20)
      (2020/C 329/36)
      Jezik postopka: francoščina
      
         Stranke
      
      
         Tožeči stranki: CH in CN (zastopnik: C. Bernard-Glanz, odvetnik)
      
         Tožena stranka: Evropski parlament
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  ugotovi, da je njuna tožba dopustna;
               
            
                  —
               
               
                  razglasi ničnost izpodbijanih odločb, ker se z njima ni dokončno opredelilo do resničnosti dejstev razkritega psihičnega nasilja;
               
            
                  —
               
               
                  toženi strani ex aequo et bono za vsako tožečo stranko naloži plačilo zneska 5 000 EUR kot odškodnino za nepremoženjsko škodo, nastalo zaradi prekoračitve razumnega roka, skupaj z zamudnimi obresti do celotnega plačila;
               
            
                  —
               
               
                  toženi strani ex aequo et bono za vsako tožečo stranko naloži plačilo zneska 100 000 EUR kot odškodnino za nepremoženjsko škodo, nastalo zaradi neobstoja dokončne opredelitve do resničnosti dejstev razkritega psihičnega nasilja, skupaj z zamudnimi obresti do celotnega plačila;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      V utemeljitev tožbe zoper odločbi Parlamenta z dne 13. septembra 2019, s katerima se organ te institucije, pooblaščen za sklepanje pogodb o zaposlitvi, v odgovor na njuni prošnji za pomoč ni dokončno opredelil do resničnosti dejstev razkritega psihičnega nasilja, tožeči stranki navajata dva tožbena razloga.
      
                  1.
               
               
                  Prvi tožbeni razlog: kršitev dolžnosti pomoči in člena 24 Kadrovskih predpisov za uradnike Evropske unije (v nadaljevanju: Kadrovski predpisi), ker organ Parlamenta, pooblaščen za sklepanje pogodb o zaposlitvi, s tem, da se ni dokončno opredelil do resničnosti dejstev razkritega psihičnega nasilja, ni izpolnil dolžnosti pomoči, ki jo mora spoštovati.
               
            
                  2.
               
               
                  Drugi tožbeni razlog: neizpolnitev dolžnosti skrbnega ravnanja, kršitev načela dobrega upravljanja, kršitev pravice do dostojanstva ter členov 1 in 31 Listine Evropske unije o temeljnih pravicah, ker je organ Parlamenta, pooblaščen za sklepanje pogodb o zaposlitvi, s tem, da se ni dokončno opredelil do resničnosti dejstev razkritega psihičnega nasilja, kršil načelo dobrega upravljanja in ni izpolnil svoje dolžnosti skrbnega ravnanja, s čimer je kršil pravico tožečih strank do človekovega dostojanstva.